1.  ปัจจัยความเสี่ยง

 ความผันผวนของค่าเงินบาท

  ความผันผวนของค่าเงินบาท เป็นสิ่งที่บริษัท ฯ ให้ความสนใจเป็นอย่างมากในช่วงปี 2540 และ
  2541 ช่วงปลายปี 2541 โรงแรมต่าง ๆ ในลากูน่า ภูเก็ต
  ได้เริ่มเปลี่ยนสัญญาส่วนใหญ่มาเป็นเงินสกุลหลัก ในช่วงกลางปี 2542
  ค่าเงินบาทได้เริ่มแข็งค่าและมีความมั่นคงมากขึ้น อย่างไรก็ตาม
  เนื่องจากรายได้ส่วนใหญ่ได้รับในรูปของเงินสกุลหลัก ในแง่ของความเสี่ยงจากอัตราแลกเปลี่ยน
  ถือว่าในทางการเงินได้รับการป้องกันจากการผันผวนของค่าเงินบาท อย่างไรก็ดี
  ผลการดำเนินงานซึ่งแสดงในรูปเงินบาทก็จะขึ้นอยู่กับค่าเงินบาท
  โดยที่หากเงินบาทมีมูลค่าลดลงจะส่งผลเป็นบวกกับผลการดำเนินงาน
  และในทางกลับกันหากเงินบาทแข็งค่าขึ้นก็จะส่งผลลบกับผลการดำเนินการ

 สภาพเศรษฐกิจ และสถานการณ์การท่องเที่ยวของประเทศไทย

  สภาวะทางเศรษฐกิจในภูมิภาค โดยทั่วไป มีแนวโน้มที่ดีขึ้น
  และอุตสาหกรรมการท่องเที่ยวในจังหวัดภูเก็ต
  ก็ได้รับประโยชน์จากการเพิ่มจำนวนนักท่องเที่ยวในภูมิภาค และเรามั่นใจว่า
  อนาคตของอุตสาหกรรมการท่องเที่ยวของประเทศไทย และจังหวัดภูเก็ต
  จะยังเป็นที่ต้องการของนักท่องเที่ยวทั้งใน และนอกประเทศ

  การท่องเที่ยวแห่งประเทศไทย (ททท.) ได้รายงานว่า
  จำนวนนักท่องเที่ยวที่เข้ามาในประเทศไทยเพิ่มมากขึ้นอย่างต่อเนื่อง (เพิ่มขึ้นถึง ร้อยละ 10.7
  จากปีที่แล้ว รวมเป็นจำนวนนักท่องเที่ยวทั้งสิ้น 9.57 ล้านคน)
  และคาดว่าจำนวนนักท่องเที่ยวจะเพิ่มขึ้นเช่นเดียวกันในปี 2544 ดังนั้น บริษัทฯ
  ได้เริ่มเตรียมแผนงานประชาสัมพันธ์สำหรับปี 2546
  ที่เสนอโดยการท่องเที่ยวแห่งประเทศไทยโดยมีกลุ่ม เป้าหมายเป็นตลาดการประชุม และสัมมนา
  ซึ่งตลาดดังกล่าวถือเป็นตลาดหลักรายหนึ่งของลากูน่า ภูเก็ต

สภาพการแข่งขันทางธุรกิจ

แหล่งท่องเที่ยว 

  ประเทศอินโดนีเซีย ยังคงประสบกับปัญหาความไม่มั่นคงภายในประเทศ
  ซึ่งมีผลกระทบโดยตรงกับธุรกิจการท่องเที่ยว โดยเฉพาะในบาหลี
  ซึ่งถือว่าเป็นคู่แข่งที่สำคัญของจังหวัดภูเก็ต อย่างไรก็ตาม
  บาหลีได้พยายามอย่างมากในการทำการตลาดเพื่อดึงดูดนักท่องเที่ยวให้หันมาท่องเที่ยวในบาหลีอีกครั้งหนึ่ง
  และเป็นที่โชคดีว่า ฤดูกาลท่องเที่ยว และช่วงนอกฤดูท่องเที่ยวของทั้งบาหลี และของจังหวัดภูเก็ต
  ไม่ตรงกัน รวมทั้งการลดราคาห้องพักในบาหลี ไม่มีผลกระทบใด ๆ ต่อราคาห้องพักของลากูน่า
  ภูเก็ต

ธุรกิจโรงแรม

  เมื่อพิจารณาจาก สภาวะตลาดที่ผันผวน จึงแทบจะไม่มีโครงการก่อสร้างโรงแรมใหม่ ๆ เกิดขึ้น
  หรืออยู่ในระหว่างการก่อสร้าง
  จากการคาดการณ์จำนวนห้องพักทั้งหมดในจังหวัดภูเก็ตคาดว่าจะมีห้องพักเพิ่มขึ้นมากกว่า 2,000
  ห้อง โดยครึ่งหนึ่งเป็นการสร้างเพิ่มเติมจากโครงการเดิม อย่างไรก็ตาม
  มีเพียงสองโครงการใหม่เท่านั้น ที่อาจจะเป็นคู่แข่งทางการตลาดของลากูน่า ภูเก็ต ได้แก่
  โรงแรมมารีออท บนหาดไม้ขาว ทางด้านเหนือของสนามบินของจังหวัด (มีจำนวนห้องพักทั้งสิ้น
  270 ห้อง คาดว่า จะเปิดทำการช่วงปลายปี 2544) และโรงแรม Trisara and Villa
  บริเวณด้านเหนือของอ่าวบางเทา (มีห้องพักจำนวน 60 ห้อง
  และคาดว่าจะเปิดทำการช่วงปลายปี 2545) ส่วนอีกโครงการหนึ่งที่อยู่ห่างจากลากูน่า
  ภูเก็ตไปทางเหนือประมาณ 1 กม. บนเนื้อที่ขนาด 139 ไร่ของอ่าวบางเทา
  มีความล่าช้าในการดำเนินการก่อสร้าง ทำให้คาดว่าการแข่งขันในบริเวณดังกล่าวจะเกิดขึ้นในอีก
  2 – 3 ปีข้างหน้า

สภาวะนอกฤดูกาลท่องเที่ยว

  ตั้งแต่เดือนพฤษภาคม จนถึง ตุลาคม ถือว่าเป็นช่วงนอกฤดูกาลท่องเที่ยวของจังหวัดภูเก็ต
  ซึ่งตามปกติแล้ว อัตราการเข้าพักในโรงแรมต่าง ๆ จะต่ำ
  และราคาห้องพักจะลดต่ำลงตามไปด้วย ดังนั้น โรงแรมทั้ง 5 ในลากูน่า ภูเก็ต
  ได้ร่วมกันจัดทำแผนส่งเสริมการขาย โดยเน้นกลุ่มเป้าหมาย เป็นนักท่องเที่ยวในภูมิภาค รวมทั้ง
  ตลาดการประชุม และสัมมนา แผนส่งเสริมการขาย ที่เรียกว่า “Laguna Plus”
  ได้รับความสำเร็จเป็นอย่างมาก
  โดยดูได้จากรายรับในช่วงนอกฤดูกาลท่องเที่ยวที่เพิ่มขึ้นอย่างเห็นได้ชัด ดังนั้น
  แผนส่งเสริมการขาย Laguna Plus จะยังคงอยู่ในแผนส่งเสริมการขายของปี 2544
  อีกครั้งหนึ่ง เนื่องจากได้กลายเป็นแผนงานที่ได้รับการยอมรับจากตัวแทนท่องเที่ยวในภูมิภาคนี้

เทคโนโลยี

  ปัญหา Y2K เป็นประเด็นหลักประเด็นหนึ่งที่บริษัท ฯ ให้ความสนใจ
  และเตรียมพร้อมรับมือกับปัญหานี้ โดยฝ่ายบริหารของลากูน่า ภูเก็ต ได้จัดตั้งคณะกรรมการดูแล
  และจัดประชุมกันอย่างสม่ำเสมอ เพื่อปรึกษาถึงสถานการณ์ของปัญหา และเตรียมแผนสำรอง
  เพื่อรองรับเหตุการณ์ในช่วงก่อนเทศกาลเฉลิมฉลองปีใหม่ จนในที่สุด ลากูน่า ภูเก็ต
  ได้ผ่านพ้นปัญหานี้ไปได้ด้วยดี โดยปราศจากผลกระทบใด ๆ ต่อ ธุรกิจของบริษัท

สภาพแวดล้อม

  การท่องเที่ยว และธุรกิจโรงแรม มีผลกระทบอย่างมากต่อสิ่งแวดล้อมทั้งภายในท้องถิ่น
  และต่อโลกโดยส่วนรวม ลากูน่า ภูเก็ต ห่วงใย ผลกระทบทางลบต่อธรรมชาติ
  และสิ่งแวดล้อมเป็นอย่างยิ่ง ดังนั้น บริษัท ฯ จึงมีส่วนร่วม
  และดำเนินการโครงการอนุรักษ์สิ่งแวดล้อมต่าง ๆ อย่างต่อเนื่องตลอดปี จนได้รับรางวัล
  “Sustainable Tourism Award” จากการท่องเที่ยวแห่งประเทศไทย ซึ่งถือว่า
  เป็นความภาคภูมิใจของพนักงานลากูน่า ภูเก็ต เป็นอย่างมาก

--------------------------------------------